Kanmon itsasartea espaziotik ikusia; ezkerrean, Kitakyūshū, eta eskuinean, Shimonoseki.
**Kitakyushu** (japonieraz: 北九州市, *Kitakyūshū-shi*?)
 Japoniako hiri bat da, Fukuoka prefeturako bigarrena, Kyushu uhartean. 2014ko erroldaren arabera 964.700 biztanle ditu eta Fukuoka–Kitakyushu metropoli eremuaren barnean dago. Honek 5.738.977 biztanle ditu eta Japoniako laugarren metropoli eremua da.

Etimologia
----------

*Kitakyushu* izenak "Ipar Kyushu" esan nahi du.

Geografia
---------

Honshu uharteko Shimonoseki hiriarekin batera, Kanmon itsasartearen parte nagusia hartzen du. Tsushimako itsasartearen eta Setoko Barne Itsasoaren arteko pasabidea da itsasarte hau.

Historia
--------

1602an Kokura gaztelua eraiki zuen Hosokawa Tadaokik. Ogasawara leinuak agindu zuen bertan 1632 eta 1860 artean. 1865ean Kokura eta Choshu leinuen arteko borroketan erre egin zen.

Aldi labur batez, Kokurako prefeturaren parte izan zen hiria, zeren prefetura hori 1871n Fukuokako prefeturatik bereizi baitzen Japoniako sistema feudala desegin zenean. Hala ere, 1876an, Fukuokako prefeturak berreskuratu zuen. 1900ean, Kokura hiria fundatu zen.

Bigarren Mundu Gerran, Kokura izan zen bonba atomiko bat jaurtitzeko hautatutako hiria, baina eguraldia ez zen ona, eta, azkenik, estatubatuarrek Nagasaki hiriaren kontra jaurti zuten bonba.

Gaur egungo Kitakyūshū hiria 1963ko otsailaren 10ean sortu zen, bost hiriren bat egitearen ondorioz: Moji, Kokura, Tobata, Yahata eta Wakamatsu. 1973an Kanmonkyo zubia eraiki zen Kanmon itsasartea zeharkatzeko.

Auzoak
------

Kitakyūshūk zazpi auzo (*ku*) ditu:

|  |  |  | Azalera(km²) |
| --- | --- | --- | --- |
|  | Kokura Kita-ku | 小倉北区 | 39,27 |
|  | Kokura Minami-ku | 小倉南区 | 170,25 |
|  | Moji-ku | 門司区 | 73,37 |
|  | Tobata-ku | 戸畑区 | 16,66 |
|  | Yahata Higashi-ku | 八幡東区 | 36,36 |
|  | Yahata Nishi-ku | 八幡西区 | 83,04 |
|  | Wakamatsu-ku | 若松区 | 67,86 |
|  |

Ekonomia
--------

Nippon Steel Corporation altzairugintzako konpainia handia enpresa nagusia da Yahata eta Tobata auzoetan, baina 1960ko hamarkadan baino askoz langile gutxiago ditu orain. Zenrin nabigazioarako software-konpainia handiak eta TOTO bainu-geletarako tresnak egiten dituen Japoniako konpainia nagusiak ere Kitakyūshū dute egoitza nagusia. Star Flier aire-konpainiak ere bai. 2009an Bridgestone konpainiak lantegi bat zabaldu zuen hirian errepidez kanpoko gurpil handiak egiteko (eraikuntzarako eta meatzaritzarako).

Jaialdiak
---------

Hirian jaialdi ugari egiten dira baina denetan ezagunena Tobata auzoko *Tobata Gion Yamagasa Matsuri* da. 1802an sortu zen auzoa kaltetzen ari zen izurrite bati aurre egiteko errezuak egin zituztenean. *Yamagasa* izeneko "gurdi" handiak ateratzen dituzte kalera.

Ondasun nabarmenak
------------------

* Kokura gaztelua
* Kanmonkyo zubia
* Wakato zubia

Iruditegia
----------

* Kokura gaztelua.Kokura gaztelua.
* Kanmonkyo zubia.Kanmonkyo zubia.
* Wakato zubia.Wakato zubia.
* Erdiko parka.Erdiko parka.
* Iwaya hondartza.Iwaya hondartza.
* JR tren geltokia.JR tren geltokia.
* Tobata Gion Yamagasa jaialdia.Tobata Gion Yamagasa jaialdia.
* Kurosaki Gion jaialdia.Kurosaki Gion jaialdia.

Herri senidetuak
----------------

* Dalian (Txina)
* Incheon (Hego Korea)
* Norfolk (Virginia) (AEB)
* Tacoma (Washington) (AEB)
* Minamikyushu (Kagoshima) (Japonia)

Kanpo estekak
-------------

* Webgune ofiziala **(Japonieraz)**
* Webgune ofiziala **(Ingelesez)**


|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q188806
* Commonscat Multimedia: Kitakyushu, Fukuoka

---

* **Identifikadoreak**
* WorldCat
* VIAF: 256170234
* GND: 4110289-7
* LCCN: n82006363
* NDL: 00261473
* NKC: xx0053786
* CiNii: DA02333729
* NARA: 10044911
* **Hiztegiak eta entziklopediak**
* Britannica: url
* **Lekuak**
* OSM: 4008600
* TGN: 7004636

 |

* Wd Datuak: Q188806
* Commonscat Multimedia: Kitakyushu, Fukuoka